મોટાભાગના વાચકોએ બાલકૃષ્ણ દોશીનું નામ સૂચવ્યું છે. બાલકૃષ્ણ દોશી જાણીતા આર્કિટેક્ટ છે. અમદાવાદની ગુફા જેવા અનેક નમૂનેદાર સ્થાપત્યોના સર્જક બી.વી.દોશીના નામથી પણ પ્રખ્યાત છે. તેમને આ ક્ષેત્રનાં સર્વોચ્ચ સન્માન ગણતા ''પ્રાઇઝ''એવોર્ડથી તાજેતરમાં સન્માનીત કરવામાં આવ્યા છે. જેમ સાહિત્યમાં નોબેલ એવોર્ડ, પત્રકારત્વમાં પુલિત્ઝર પ્રાઇઝ તથા સમાજ સેવા માટે મેગ્સેસે એવોર્ડ હોય છે તેમ સ્થાપત્ય વિશ્વમાં ‘પ્રાઇઝ’ પુરસ્કારની ગણના ઊંચી છે. ભારતીય આર્કિટેક્ચરોમાં મોખરાનું સ્થાન ધરાવતા 90 વર્ષીય બાલકૃષ્ણ દોશી નાવિન્યસભર અને નૈસર્ગિક સ્પર્શ ધરાવતી ડીઝાઇન માટે જગ વિખ્યાત છે. પ્રસિધ્ધ આર્કિટેક્ટ લા કાર્બુઝિયર જેવી મહાન વ્યક્તિના આસિસ્ટન્ટ તરીકે ચંદીગઢ શહેરના નિર્માણમાં યોગદાન આપી ચુકેલા બી.વી.દોશી ઓછી કિંમતના છતાં અત્યાધુનિક સુવિધાઓ ધરાવતા મકાનોની ડીઝાઇન માટે પ્રશસ્તિ પામ્યા છે.